**แผนช่วยเหลือ/อพยพคนไทย**

**เอกสารแนบ 1**

**กรณีเกิดวิกฤติการณ์ทางการเมือง/เกิดสงคราม**

**การเตรียมความพร้อม 4 ระดับ**

|  |
| --- |
| **ระดับ 1 (สีเขียว)** |

ปัจจัยบ่งชี้ สถานการณ์ปกติ

ปัจจัยควบคุม สถานการณ์ปกติ

เป้าหมาย เตรียมความพร้อมของ สอท./สกญ.และผู้ที่เกี่ยวข้อง

|  |  |  |
| --- | --- | --- |
| **รายการ** | **การดำเนินการ** | **หมายเหตุ** |
| ตรวจสอบอุปกรณ์ที่จำเป็นให้ใช้ได้ดีเสมอ | ตรวจเช็คและสำรวจอุปกรณ์ที่จำเป็นต้องใช้ยามฉุกเฉิน เช่น อุปกรณ์สื่อสารต่าง ๆ รถยนต์ กล้องวงจรปิด ให้อยู่ในสภาพดีอยู่เสมอ |  |
| ปรับปรุงทะเบียนรายชื่อคนไทย/ที่อยู่ติดต่อ | จัดทำแบบสำรวจรายชื่อคนไทยในไต้หวันพร้อมช่องทางติดต่อเพื่อรวบรวมไว้เป็นข้อมูล |  |
| จัดตั้งเครือข่ายติดต่อกับคนไทย เช่น ผ่านสมาคม  วัดไทยหรือสื่อต่าง ๆ หัวหน้าแคมป์/หัวหน้า แรงงานไทย(Forceman) | ประสานข้อมูลกับสำนักงานแรงงาน ไทเป สำนักงานแรงงาน เมืองเกาสง และเครือข่ายคนไทยต่าง ๆ อยู่เสมอ เพื่อดำเนินการบันทึกและปรับปรุงข้อมูลคนไทย ให้สามารถติดต่อคนไทยได้โดยตรงในกรณีจำเป็น |  |
| จัดทำรายชื่อ หมายเลขโทรศัพท์ติดต่อสำคัญ ได้แก่ หมายเลขหน่วยงานราชการที่เกี่ยวข้อง โรงพยาบาล สายการบิน สถานีตำรวจ แกนนำคนไทย วัดไทย (ปรับปรุงทุก 6 เดือน) | จัดทำรายชื่อผู้รับผิดชอบพร้อมเบอร์โทรศัพท์ของหน่วยงานไต้หวันที่เกี่ยวข้องกับการอพยพ รวมถึงแกนนำคนไทยในพื้นที่ และบริษัทจัดหางานที่ดูแลแรงงานไทย ปรับปรุงฐานข้อมูลบุคคลให้เป็นปัจจุบันทุกปี |  |
| สร้างความคุ้นเคยกับเจ้าหน้าที่ท้องถิ่นที่เกี่ยวข้อง | มีการพูดคุย แลกเปลี่ยนข้อมูลเป็นระยะ |  |
| ศึกษากรณีต้องอพยพคนไทย อาทิ จุดนัดพบ  เส้นทางอพยพ | ศึกษาแผนอพยพจากสำนักงานต่างประเทศอื่น ๆ ในไต้หวัน และศึกษาความเป็นไปได้ในการกำหนดกำหนดสเส้นทางอพยพและจุดนัดพบ รวมทั้งค่าใช้จ่ายในการดำเนินการ | หากมีความจำเป็นต้องอพยพจริง จำเป็นต้องได้รับอนุมัติงบประมาณอย่างเร่งด่วน หากเป็นไปได้ อาจมีการจัดสรรและขออนุมัติงบประมาณในหลักการไว้ล่วงหน้า |
| จัดทำเส้นทางเดินทางกรณีอพยพ อาทิ ทางเครื่องบินจากจุดใดไปที่ใด มีสายการบินใดให้บริการ เวลาใดบ้าง จัดทำเส้นทางสำรองกรณีไม่สามารถเดินทางโดยเครื่องบินจากพื้นที่ อาทิ ต้องเดินทางโดยรถยนต์ไปเมืองใดเพื่อขึ้นเครื่องบินหรือไปยังชายแดน | จัดทำเส้นทางอพยพทางเครื่องบินเป็น 2 เส้นทาง โดยแบ่งเป็นแถบภาคเหนือไปที่สนามบินเถาหยวน และภาคใต้ไปที่สนามบินเกาสง โดยจะติดต่อให้สายการบินไทย/ไทยสมายล์ซึ่งมีเส้นทางบินประจำอยู่แล้วมารับเป็นหลัก นอกจากนี้ ยังได้ติดต่อสายการบินท้องถิ่นอื่น ๆ ไว้ด้วย ในกรณีที่สายการบินของไทยไม่สามารถเดินทางมารับได้ |  |
| ประชาสัมพันธ์แผนอพยพให้ชุมชนไทยทราบ  และ/หรือนำแผน upload ขึ้น website ของ  สอท./สกญ. พร้อมหมายเลขโทรศัพท์ หรือ e-mail address ที่ประชาชนติดต่อได้ | นำแผนอพยพขึ้นเว็บไซต์ พร้อมหมายเลขโทรศัพท์ เฟซบุ๊กของสำนักงาน เพื่อใช้ติดต่อกรณีฉุกเฉิน | ระบุหมายเหตุว่าขณะนี้เป็นแผนเพื่อเตรียมความพร้อมตามปกติ เพื่อไม่ให้คนไทยตื่นตระหนก |

หมายเหตุ ให้ ผอญ.เป็นผู้ใช้ดุลพินิจดำเนินการตามแผนหรือปรับเปลี่ยนตามความเหมาะสม และพิจารณาในการปรับระดับการเตรียมความพร้อมไปสู่ที่สูงขึ้น

|  |
| --- |
| **ระดับ 2 (สีเหลือง)** |

ปัจจัยบ่งชี้ เริ่มมีข่าวความไม่สงบ ข้อพิพาท หรือการปะทะ

ปัจจัยควบคุม รัฐบาลท้องถิ่นยังควบคุมสถานการณ์ได้ การดำเนินชีวิตไปตามปกติ

เป้าหมาย คนไทยรับทราบสถานการณ์ รับทราบจุดติดต่อ เตรียมพร้อมเดินทางออกนอกประเทศ   
 ห้าม/เตือนคนไทยที่จะเดินทางไปประเทศเป้าหมาย

|  |  |  |
| --- | --- | --- |
| **รายการ** | **การดำเนินการ** | **หมายเหตุ** |
| ติดตามข่าวสารอย่างใกล้ชิด | ติดตามข่าวจากสื่อมวลชน และหน่วยงานที่เกี่ยวข้องของไต้หวันเพื่อประเมินสถานการณ์ |  |
| เร่งประชาสัมพันธ์ให้ชุมชนไทยทราบและตระหนักถึงแผนอพยพของสอท./สกญ. และเตรียมพร้อมซักซ้อมการสื่อสารกับเครือข่ายคนไทยที่กำหนด | ประชาสัมพันธ์ช่องทางการติดต่อและแผนอพยพให้แก่ผู้นำเครือข่าย ประชาชนทั่วไป และบริษัทจัดหางานที่ดูแลแรงงานไทยผ่านช่องทางเว็บไซต์ เฟซบุ๊ก กลุ่มไลน์ของสำนักงาน และช่องทางโซเชียลมีเดียของกลุ่มคนไทยต่างๆ |  |
| แจ้งข่าวให้คนไทยในพื้นที่เตรียมสัมภาระ เอกสารเดินทาง วีซ่าประเทศที่อาจต้องเดินทางไปพักพิง ให้พร้อมหากต้องอพยพออกนอกประเทศ | ประชาสัมพันธ์ผ่านช่องทางโซเชียลมีเดียของสำนักงาน กลุ่มเครือข่าย และผ่านบริษัทจัดหางานเพื่อให้คนไทยเตรียมพร้อมอพยพ |  |
| แจ้งเตือนคนไทยให้หลีกเลี่ยงการเดินทางเข้าประเทศ | ประชาสัมพันธ์ผ่านช่องทางโซเขียลมีเดียของสำนักงานฯ กระทรวงฯ สถานเอกอัครราชทูต สถานกงสุลใหญ่ และสายการบินต่างๆ ให้หลีกเลี่ยงการเดินทางมายังไต้หวัน และบริเวณที่เกิดเหตุปะทะ |  |
| ซักซ้อมมาตรการ รปภ. ของสำนักงาน | ซักซ้อมแผนดูแลความปลอดภัย จัดเวรดูแล ความปลอดภัยในบริเวณสำนักงานการค้าฯ และสังเกตการณ์จากกล้องวงจรปิด |  |
| ซักซ้อมกรณีต้องอพยพคนไทย อาทิ จุดนัดพบ เส้นทางอพยพทางบก/เรือ/อากาศ | กำหนดผู้รับผิดชอบดูแลคนไทยตามจุดนัดพบ พื้นที่พักพิงกรณีไม่ต้องการอพยพออกจากไต้หวันและซักซ้อมเส้นทางการอพยพที่เป็นไปได้ทั้งหมด |  |

|  |
| --- |
| **ระดับ 3 (สีส้ม)** |

ปัจจัยบ่งชี้ เกิดความไม่สงบเป็นระยะ มีการปะทะระหว่างกลุ่มต่าง ๆ มีแนวโน้มขยายตัวเป็นวงกว้าง

ปัจจัยควบคุม รัฐบาลท้องถิ่นกำลังสูญเสียการควบคุม การดำรงชีวิตไม่เป็นปกติ บริการภาครัฐมีจำกัด

แต่การคมนาคมเชิงพาณิชย์ยังเปิดดำเนินการ อาจเริ่มลดเที่ยวบิน

เป้าหมาย ให้คนไทยที่ไม่มีความจำเป็นต้องอยู่ในประเทศเดินทางออกนอกพื้นที่ให้มากที่สุด

โดยเฉพาะ เด็ก สตรี และคนชราขณะที่การบริการคมนาคมเชิงพาณิชย์ยังเป็นปกติอยู่

|  |  |  |
| --- | --- | --- |
| **รายการ** | **การดำเนินการ** | **หมายเหตุ** |
| ติดตามข่าวสารอย่างใกล้ชิด ประเมินสถานการณ์  จากข่าวสาร การหารือกับ สอท./สกญ มิตรประเทศ และการสำรวจ (หากสถานการณ์เอื้ออำนวย) | ติดตามข่าวสารทั้งจากสื่อมวลชน หน่วยงานไต้หวัน และสำนักงานต่างประเทศ รวมทั้งหารือเกี่ยวกับสถานที่พักพิงกรณีไม่ต้องอพยพออกจากไต้หวัน และช่องทางการอพยพกับสำนักงานของมิตรประเทศ และหน่วยงานไต้หวัน เพื่อให้รับทราบข่าววงในอย่างทันท่วงที |  |
| ประสานรัฐบาลประเทศเจ้าบ้านเพิ่มมาตรการ  รปภ. สถานที่ | ประสานกับตำรวจไต้หวันเพื่อขอกำลังเจ้าหน้าที่ในการรักษาความปลอดภัยที่สำนักงานการค้าฯ ตามความเหมาะสม พร้อมทั้งขอให้ บริษัทที่บริหารจัดการอาคารที่ตั้งของสำนักงานการค้าฯ เพิ่มมาตรการรักษาความปลอดภัยของอาคาร และกำหนดมาตรการตรวจสอบบุคคลภายนอกที่ไปติดต่อที่อาคาร |  |
| ประสานประเทศคู่กรณีเพื่อเปิดทางให้คนไทยสามารถอพยพออกนอกพื้นที่ขัดแย้ง | - ขอความอนุเคราะห์กระทรวงฯ และ สอท. ณ กรุงปักกิ่งหารือกับรัฐบาลจีน เพื่อเปิดทางให้คนไทยอพยพออกนอกไต้หวัน |  |
| หารือ สอท./สกญ. มิตรประเทศเกี่ยวกับ  แนวทางการให้ความช่วยเหลือคนชาติ | - หารือกับสำนักงานต่างประเทศอื่น ๆ เกี่ยวกับการหาที่พักพิงชั่วคราว การขอร่วมเดินทางออกนอกประเทศหากจำเป็นต้องร่วมอพยพโดยใช้ยานพาหนะของประเทศอื่น |  |
| สอท./สกญ. ตั้งศูนย์อำนวยการช่วยเหลือคนไทย  และประชาสัมพันธ์เรื่องสถานการณ์ภายในประเทศ ที่ตั้งอยู่ให้ชุมชนไทยและผู้ประสานงานชุมชนไทย หรือหัวหน้าแรงงานทราบทุกระยะ  (กระทรวงฯตั้งศูนย์ประสานงาน) | จัดตั้งศูนย์ปฏิบัติการเฉพาะกิจเพื่อประสานกับจุดติดต่อในการให้ความช่วยเหลือคนไทยที่ได้รับผลกระทบ โดยจัดให้มีหมายเลขโทรศัพท์สายด่วน (hotline) ไลน์กลุ่ม รวมทั้งใช้เฟซบุ๊กสำนักงานเพื่อรับเรื่องร้องทุกข์และแจ้งข้อมูลที่จำเป็น โดยจัดเจ้าหน้าที่เวรเพื่อติดตามสถานการณ์อย่างใกล้ชิด พร้อมทั้งบันทึกสถานการณ์และการดำเนินการของสำนักงานการค้าฯ และรายงานให้กระทรวงฯ ทราบ ตลอดจนประสานข้อมูลกับ สำนักงานต่าง ๆ โดยเฉพาะอย่างยิ่ง สำนักงานแรงงานไทเป และสำนักงานแรงงาน เกาสง เพื่อรับทราบสถานการณ์เป็นระยะ |  |
| สอท./สกญ. สำรองเงินสดในมือกรณีฉุกเฉิน | เตรียมเบิกเงินสดเผื่อกรณีฉุกเฉิน และพิจารณาให้ความช่วยเหลือคนไทยโดยอาศัยระเบียบกระทรวงการคลังว่าด้วยเงินทดรองราชการ เพื่อช่วยเหลือคนไทยในต่างประเทศ พ.ศ. 2549 (ข้อ 11) (1) และแจ้งกระทรวงฯ หากต้องการงบประมาณสนับสนุน |  |
| สอท./สกญ. สำรองอาหาร/เวชภัณฑ์/สิ่งที่จำเป็น อื่น ๆ ให้เพียงพอกับจำนวนคนไทยที่อาจจำเป็น ต้องมาพำนักชั่วคราวใน สอท. | - จัดซื้ออาหารแห้ง น้ำดื่มและยาที่จำเป็นไว้  -ประสานงานกับหน่วยงานที่เกี่ยวข้องของไต้หวันให้จัดหาที่พักพิงชั่วคราวให้ผู้ได้รับผลกระทบ  หากไม่สามารถจัดหาที่พักพิงให้ได้ทั้งหมด สำนักงานการค้าฯ จะจัดตั้งศูนย์พักพิงชั่วคราว โดยติดต่อประสานงานกับมูลนิธิต่างๆ วัดไทย และสมาคมคนไทย โดยอาจเช่าโรงแรม เกสต์เฮ้าส์ หรือพื้นที่  อื่น ๆ ตามความเหมาะสม โดยยึด ความปลอดภัยเป็นหลัก  -จัดเตรียมเครื่องอุปโภคบริโภคที่จำเป็นให้เพียงพอต่อความต้องการเพื่อจัดสรรให้กับ  คนไทยในกรณีเกิดภาวะขาดแคลน |  |
| แจ้งเตือนคนไทยให้หลีกเลี่ยงการเดินทางเข้าพื้นที่ | ออกประกาศแจ้งเตือนการเดินทางเข้าไต้หวัน หรือจุดปะทะผ่านทางเว็บไซต์และเฟซบุ๊กของทั้งสำนักงานฯ กระทรวงฯ และกลุ่มเครือข่ายต่าง ๆ |  |
| ประสานรัฐบาลท้องถิ่นเพื่อซักซ้อมกรณีต้องอพยพ | ประสานตำรวจท้องที่ กต.ไต้หวันเพื่อซักซ้อมแผนอพยพ และแผนหลบภัยในพื้นที่พักพิง เพื่อการป้องกันอันตรายสำหรับคนไทยที่ไม่ต้องการอพยพ |  |
| ประสานการบินไทยเพื่อสำรองที่นั่งให้แก่คนไทย | ประสานการบินไทย และสายการบินอื่นๆ เพื่อสำรองที่นั่งให้คนไทยและเตรียมอพยพ |  |
| กำหนดแผนอพยพคนไทย โดยแจ้ง/หารือกระทรวงฯ ว่ามีคนไทยเหลือยู่จำนวนเท่าใด จะอพยพคนไทย ที่เหลือไปประเทศที่สาม หรือกลับประเทศไทย  ต้องใช้เครื่องบินพิเศษไปรับคนไทยหรือไม่ | - แจ้งกระทรวงฯ ถึงจำนวนคนไทยล่าสุด -กำหนดแผนอพยพที่แน่นอนโดยพยายามอพยพทางอากาศก่อนให้ได้มากที่สุด และขอให้กระทรวงฯอนุมัติงบประมาณอย่างรวดเร็ว  -กำหนดสถานที่พักพิงในพื้นที่ต่างๆ สำหรับคนไทยที่ไม่ต้องอพยพออกนอกไต้หวัน | สถานที่พักพิง : สถานที่หลบภัยตามเขตต่าง ๆ ของไต้หวัน โรงงานที่มีแรงงานไทยจำนวนมากที่ตอบรับเป็นสถานที่พักพิง สนามกีฬาในเมืองใหญ่ |

|  |
| --- |
| **ระดับ 4 (สีแดง)** |

ปัจจัยบ่งชี้ เกิดความไม่สงบรุนแรงต่อเนื่อง เกิดความขาดแคลนอาหารและสาธารณูปโภค มีการปล้นสะดม

ไม่ปลอดภัยต่อชีวิตและทรัพย์สิน

ปัจจัยควบคุม รัฐบาลท้องถิ่นควบคุมสถานการณ์ได้ในวงจำกัด คาดว่าจะเกิดสงครามในระยะอันใกล้

สายการบินพาณิชย์ให้บริการในวงจำกัดหรือยกเลิกการบิน

เป้าหมาย อพยพคนไทยที่เหลือออกนอกพื้นที่ ปิดที่ทำการ สอท. ชั่วคราว

|  |  |  |
| --- | --- | --- |
| **รายงาน** | **การดำเนินการ** | **หมายเหตุ** |
| ตั้งศูนย์อพยพคนไทย (กระทรวงฯ ตั้งศูนย์ประสานงาน) ประชาสัมพันธ์ให้ชุมชนไทย และ/หรือหัวหน้าแรงงานไทยทราบตลอดเวลา | ใช้ศูนย์อพยพคนไทยแจ้งสถานการณ์รายวันอย่างเป็นปัจจุบันและแจ้งวิธีการอพยพผ่านทางช่องทางออนไลน์ของสำนักงานการค้าฯ และมีฮอตไลนืให้สามารถติดต่อได้ตลอดเวลา รวมทั้งเร่งออกเอกสารเดินทางให้กับคนไทย |  |
| ให้คนไทยที่สามารถเดินทางได้เอง เดินทางออกนอกพื้นที่ในทันที | ประกาศแจ้งให้คนไทยที่ไม่มีความจำเป็นต้องอยู่ในไต้หวันและสามารถเดินทางเองได้ไป เดินทางออกนอกประเทศโดยสายการบินพาณิชย์ |  |
| แจ้งประเทศเจ้าบ้านว่าจะอพยพคนไทยและขอรับ  การสนับสนุนตามแผนอพยพ (เท่าที่จะให้ได้)  โดยเฉพาะรปภ. ระหว่างอพยพคนไทย  และ รปภ.สอท./สกญ. | แจ้ง กต. ตม. ตำรวจท้องที่เพื่อช่วยประสานงานและอำนวยความสะดวกในการอพยพ | แจ้ง กต. และตำรวจท้องที่เอเยนต์ที่ดูแลแรงงานรวมทั้งหน่วยงานที่เกี่ยวข้องให้ช่วยดูแลความปลอดภัยของคนไทยที่ไม่ประสงค์จะอพยพ |
| ประสานประเทศคู่กรณีเพื่อเปิดทางให้คนไทยสามารถอพยพออกนอกพื้นที่ขัดแย้ง | - ขอความอนุเคราะห์กระทรวงฯ และ สอท. ณ กรุงปักกิ่งหารือกับรัฐบาลจีน เพื่อเปิดทางให้คนไทยอพยพออกนอกไต้หวัน |  |
| ประสานใกล้ชิด สอท./สกญ. มิตรประเทศถึง แผนอพยพและความช่วยเหลือซึ่งกันและกัน | ติดต่อสำนักงานต่างประเทศของมิตรประเทศ เช่น ฟิลิปปินส์เพื่อร่วมอพยพหรือแก้ปัญหาการอพยพที่เกิดขึ้นร่วมกัน |  |
| สอท./สกญ. ประเทศที่สามตั้งศูนย์พักพิงชั่วคราว กรณีต้องอพยพไปประเทศที่สาม | ประสานงานกับสำนักงานประเทศที่สาม ซึ่งน่าจะเป็นประเทศฟิลิปปินส์และสอท.ณ กรุงมะนิลา เนื่องจากอยู่ใกล้ไต้หวันมากที่สุด และไม่น่าเป็นหนึ่งในชนวนขัดแย้ง ให้ช่วยเจรจากับหน่วยงานที่เกี่ยวข้องในประเทศฟิลิปปินส์ในกรณีต้องอพยพไปประเทศที่สาม |  |
| เตรียมขนย้ายเอกสารสำคัญทางราชการ/ทำลาย  (เมื่อกระทรวงฯ เห็นด้วย) | จัดเอกสารสำคัญหรือเอกสารที่จำเป็นต้องขนย้ายทำลายไว้ร่วมกัน มอบหมายหน้าที่ผู้รับผิดชอบในการขนย้าย/ทำลายเอกสาร |  |
| กระทรวงฯ ส่งจนท. สนับสนุน หากจำเป็น อาทิ ขรก.ประจำประเทศนั้น ๆ | หากจำเป็นอาจมีการร้องขอจนท.สนับสนุน โดยหากเป็นไปได้ขอให้เป็นผู้ที่สามารถสื่อสารภาษาจีนได้ |  |
| อพยพคนไทย (ที่เหลือ) ก. อพยพประเทศที่สามเป็นการชั่วคราว ข. อพยพกลับประเทศไทย | หากสามารถอพยพทางอากาศได้ให้คนไทยที่เหลือที่ต้องการอพยพเดินทางด้วยเครื่องบินกลับไทย หากไม่สามารถอพยพทางอากาศได้จำเป็นต้องอพยพโดยใช้เรือสินค้าไปยังท่าเรือตอนเหนือของฟิลิปปินส์ซึ่งอยู่ใกล้ที่สุด ใช้เวลา 2 วันในการเดินทาง จากนั้นให้ต่อเครื่องบินกลับไทยให้เร็วที่สุด | ประสานกับกระทรวงฯ และ สอท. ณ กรุงปักกิ่งกับและผู้ได้รับมอบหมายของรัฐบาลจีนอย่างใกล้ชิด เพื่อเปิดทางให้คนไทยอพยพออกนอกไต้หวัน |
| ดูแลคนไทยที่ไม่ต้องอพยพ | -กำหนดสถานที่พักพิงในพื้นที่ต่างๆ สำหรับคนไทยที่ไม่ต้องอพยพออกนอกไต้หวัน และประสานกับรัฐบาลท้องถิ่นให้ดูแลคนไทยที่ต้องการอยู่ในไต้หวันต่อไป | สถานที่พักพิง : สถานที่หลบภัยตามเขตต่างๆ ของไต้หวัน โรงงานที่มีแรงงานไทยจำนวนมากที่ตอบรับเป็นสถานที่พักพิง สนามกีฬาในเมืองใหญ่ |

**ก. การอพยพไปยังประเทศที่สามเป็นการชั่วคราว**

|  |  |  |
| --- | --- | --- |
| **รายการ** | **การดำเนินการ** | **หมายเหตุ** |
| กำหนดเส้นทางอพยพ  - ทางเครื่องบิน  - ทางเรือ  - ทางรถยนต์ (ไปยังชายแดนหรือเมืองใกล้เคียง  เพื่อขึ้นเครื่องบินพาณิชย์ โดยสอท.พิจารณาความพร้อม และความเหมาะสมว่าคนไทยจะอพยพไปด้วยตนเองแล้วกำหนดจุดนัดพบ หรืออพยพเป็นกลุ่ม หรือทั้งสองแบบ) | โดยสารเครื่องบินหรือเรือไปยังฟิลิปปินส์ เนื่องจากอยู่ใกล้ไต้หวันมากที่สุดและไม่ใช่คู่ขัดแย้ง | หากสามารถบินตรงกลับไทยได้ให้บินตรงกลับไทยเพราะใช้เวลาเพียง 3 ชม. 30 นาที |
| แจ้งรัฐบาลท้องถิ่นว่าจะอพยพคนไทย และขอรับ ความร่วมมือเท่าที่จำเป็น อาทิ รปภ. ระหว่างอพยพ  การอำนวยความสะดวกในการข้ามแดน | แจ้งรัฐบาลฟิลิปปินส์ผ่านสำนักงานฟิลิปปินส์ประจำไต้หวันและประสานผ่าน สอท.  ณ กรุงมะนิลา เพื่อขอความร่วมมือและอำนวนความสะดวก ที่พักรอ และการจัดสรรอาหารระหว่างรออพยพ กลับไทย |  |
| กระทรวงฯ/สอท. ในประเทศที่สาม ประสานรัฐบาลท้องถิ่นเกี่ยวกับการอำนวยความสะดวกในการข้ามแดน อาทิ  การยกเว้นการตรวจลงตรา | คนไทยสามารถเดินทางเข้าฟิลิปปินส์ด้วยฟรีวีซ่าและสามารถอยู่ได้ 30 วันอยู่แล้ว |  |
| จัดหายานพาหนะขนส่งคนไทยไปยังพื้นที่นัดหมาย  หรือให้คนไทยไปพบกันที่พื้นที่เป้าหมาย | ให้คนไทยเดินทางไปยังพื้นที่นัดหมาย และนัดหมายให้เอเยนต์ที่ดูแลแรงงานพาคนงานในสังกัดมายังจุดนัดพบ ในกรณีที่ไม่สามารถเดินทางมาเองได้สำนักงานฯ จะเช่ารถไปรับสำหรับตามจุดและวันเวลาที่กำหนด |  |
| สอท./สกญ. ในประเทศที่สาม จัดที่พัก อาหาร เวชภัณฑ์ | ประสาน สอท. ณ กรุงมะนิลาจัดเตรียมที่พัก อาหารและเวชภัณฑ์ระหว่างรอกลับไทย |  |
| กรณีหากสถานการณ์ไม่มีแนวโน้มคลี่คลายในเร็ววัน  อาจพิจารณาอพยพคนไทยกลับประเทศ | หากอพยพมาที่ฟิลิปปินส์แล้วสามารถเดินทางกลับไทยต่อได้เลย ไม่จำเป็นต้องรอในฟิลิปปินส์ เนื่องจากไทยกับไต้หวันใช้ระยะเวลาบินเพียง 3 ชม. 30 นาที จึงควรอพยพคนไทยกลับไทยให้เร็วที่สุดเพื่อลดภาระค่าใช้จ่าย |  |

**ข. การอพยพกลับประเทศไทย โดยเครื่องบินพิเศษจากไทย**

|  |  |  |
| --- | --- | --- |
| **รายการ** | **การดำเนินการ** | **หมายเหตุ** |
| สอท.ประสานรัฐบาลท้องถิ่น เพื่อให้เครื่องบินพิเศษ ลงจอดรับคนไทย | แจ้ง กต. และการท่าอากาศยานไต้หวันขอนำเครื่องลงจอด |  |
| สอท./สกญ. แจ้งข่าวให้คนไทยทราบ แล้วกำหนด จุดนัดพบ/วันเดินทาง/จัดทำรายชื่อผู้โดยสาร | จัดทำรายชื่อผู้โดยสารที่ประสงค์จะกลับไทยในแต่ละเที่ยวบิน พร้อมนัดหมายวันเวลาเดินทางและจุดนัดพบ ผ่านไลน์กลุ่มที่จัดตั้งขึ้น |  |
| กระทรวงฯ ประสาน ทอ./การบินไทย เพื่อส่งเครื่องบินพิเศษไปรับคนไทยกลับประเทศ และแจ้งสอท. ที่เกี่ยวข้อง เพื่อขอ flight clearance | ประสานเรื่องflight clearance กับ กต.และการท่าอากาศยานไต้หวัน |  |

**แผนช่วยเหลืออพยพคนไทย**

**กรณีเกิดวิกฤติการณ์ทางการเมือง/เกิดสงคราม**

**การประเมินงบประมาณในการให้ความช่วยเหลือคนไทย**

การประเมินงบประมาณในการให้ความช่วยเหลือคนไทยประมาณ 65,000 คนและความรุนแรงของ สถานการณ์ในขณะนั้น (หน่วย : ดอลลาร์ไต้หวัน หรือ TWD เท่ากับประมาณ 1.2 บาท)

**1. การให้ความช่วยเหลือคนไทยขณะเกิดวิกฤติการณ์/ภัยพิบัติ**

1.1 ค่าอาหาร / น้ำดื่ม (คนละ 500 TWD x 3 วัน) 97,500,000 TWD

1.2 ค่าเครื่องนุ่งห่ม (คนละ 500 TWD) 32,500,000 TWD

1.3 ค่าเวชภัณฑ์ และรักษาพยาบาล (คนละ 1,000 TWD) 65,000,000 TWD

1.4 ค่าที่พักอาศัยชั่วคราว (คนละ 1,000 TWD x 3 วัน) 195,000,000 TWD

1.5 ค่าเช่ายานพาหนะ 20,000,000 TWD

1.6 ค่าใช้จ่ายเบ็ดเตล็ดอื่น ๆ 30,000,000 TWD

รวมทั้งสิ้น 440,000,000 TWD

**2. ในส่วนของการอพยพคนไทยออกจากพื้นที่**

2.1 การอพยพคนไทยออกนอกพื้นที่เสี่ยงภัย

2.1.1 ค่าเดินทางบก/เรือ/อากาศ ไปยังที่พักพิงชั่วคราว 30,000,000 TWD

2.1.2 ค่าจัดเตรียมที่พักชั่วคราวสําหรับคนไทย คนละ 1,000 TWD x 3 วัน) 195,000,000 TWD

2.1.3 ค่าอาหาร/เครื่องดํารงชีพสําหรับคนไทย (คนละ 500 TWD x 3 วัน) 97,500,000 TWD

2.1.4 ค่าใช้จ่ายเบ็ดเตล็ดอื่น ๆ 30,000,000 TWD

รวมทั้งสิ้น 352,500,000 TWD

2.2 การอพยพคนไทยไปประเทศที่สามเป็นการชั่วคราว

2.2.1 ค่าตรวจลงตราประเทศที่สาม (หากมี) ไม่มี

2.2.2 ค่าเดินทางบก/เรือ/อากาศ ไปยังประเทศที่สาม 540,000,000 TWD

2.2.3 ค่าที่พักอาศัยชั่วคราวสําหรับคนไทย (คนละ 1,000 TWD x 3 วัน) 195,000,000 TWD

2.2.4 ค่าอาหาร/เครื่องดํารงชีพสําหรับคนไทย (คนละ 500 TWD x 3 วัน) 97,500,000 TWD

2.2.5 ค่าใช้จ่ายเบ็ดเตล็ดอื่น ๆ 30,000,000 TWD

รวมทั้งสิ้น 862,500,000 TWD

2.3 การอพยพคนไทยกลับประเทศไทย

2.3.1 ค่าใช้จ่ายดำรงชีพระหว่างพักรออพยพ 156,000,000 TWD

2.3.2 ค่าเดินทางบนเรือ/อากาศ กลับประเทศไทย 600,000,000 TWD

2.3.3 ค่าจัดเตรียมที่พักชั่วคราวสําหรับคนไทย คนละ 1,000 TWD x 3 วัน) 195,000,000 TWD

2.3.4 ค่าอาหาร/เครื่องดํารงชีพสําหรับคนไทย (คนละ 500 TWD x 3 วัน) 97,500,000 TWD

2.3.5 ค่าใช้จ่ายเบ็ดเตล็ดอื่น ๆ 30,000,000 TWD

รวมทั้งสิ้น 1,078,500,000 TWD

**แผนช่วยเหลือ/อพยพกรณีภัยพิบัติทางธรรมชาติ**

ปัจจัยบ่งชี้ เกิดภัยพิบัติทางธรรมชาติรุนแรงกะทันหันไม่สามารถคาดการณ์ได้ล่วงหน้า   
 ก่อให้เกิดความเสียหายต่อชีวิตและทรัพย์สิน

ปัจจัยควบคุม รัฐบาลท้องถิ่นให้ความร่วมมือเต็มที่ อาจมีการประกาศสภาวะฉุกเฉิน

เป้าหมาย อพยพคนไทยที่ประสบภัยพิบัติออกนอกพื้นที่ไปยังที่พักพิงชั่วคราว หรือกลับประเทศไทย

|  |  |  |
| --- | --- | --- |
| **รายการ** | **การดำเนินการ** | **หมายเหตุ** |
| สอท./สกญ. ตั้งศูนย์ให้ความช่วยเหลือคนไทย (24 ชั่วโมง) เพื่อติดต่อกับกระทรวงฯ และรับแจ้งกับคนไทยในพื้นที่  (กรมการกงสุล ตั้งศูนย์ประสานงาน 24 ชั่วโมง) | จัดตั้งศูนย์ปฏิบัติการเฉพาะกิจเพื่อประสานกับจุดติดต่อในการให้ความช่วยเหลือคนไทยที่ได้รับผลกระทบ โดยจัดให้มีหมายเลขโทรศัพท์สายด่วน (hotline) ไลน์กลุ่ม รวมทั้งใช้เฟซบุ๊กสำนักงานเพื่อรับเรื่องร้องทุกข์และแจ้งข้อมูลที่จำเป็น โดยจัดเจ้าหน้าที่เวรเพื่อติดตามสถานการณ์อย่างใกล้ชิด พร้อมทั้งบันทึกสถานการณ์และการดำเนินการของสำนักงานการค้าฯ และรายงานให้กระทรวงฯ ทราบ ตลอดจนประสานข้อมูลกับ สำนักงานต่าง ๆ โดยเฉพาะอย่างยิ่ง สำนักงานแรงงานไทเป และสำนักงานแรงงาน เกาสง เพื่อรับทราบสถานการณ์เป็นระยะ |  |
| รายงานสถานการณ์ให้กระทรวงฯ ทราบ พร้อมประเมิน ความเสียหายเบื้องต้นที่อาจเกิดขึ้นแก่คนไทย อาทิ มีผู้ได้รับผลกระทบกี่คน บาดเจ็บ/เสียชีวิต กี่คน | รายงานสถานการณ์เบื้องต้นผ่านไลน์กลุ่มของกรมการกงสุล และ PRC MFA จากนั้นส่งโทรเลขรายงานสถานการณ์และประสานขอความช่วยเหลือหากจำเป็น |  |
| ประสานกับรัฐบาลท้องถิ่น/องค์กรสาธารณประโยชน์เกี่ยวกับ แนวทางการช่วยเหลือผู้ประสบภัย สิ่งบรรเทาทุกข์ที่รัฐบาลท้องถิ่นจัดหาให้แก่ผู้ประสบภัย (โดยเฉพาะกรณีที่คนไทยที่อยู่อย่างผิดกฎหมาย) | ติดต่อเทศบาลเมืองได้รับผลกระทบ และมูลนิธิต่างๆ และเครือข่ายคนไทยในไต้หวันเพื่อจัดหาสิ่งของบรรเทาทุกข์และที่พักพิงให้คนไทย |  |
| หารือ สอท./สกญ. มิตรประเทศเกี่ยวกับช่วยเหลือคนชาติตน | หารือกับสำนักงานมิตรประเทศเพื่อช่วยเหลือคนชาติตนร่วมกัน |  |
| ประสานรัฐบาลท้องถิ่น เพื่อส่งเจ้าหน้าที่ไปประสานงานในพื้นที่ (หากได้รับอนุญาตจากทางการท้องถิ่น) | ประสานกับเทศบาลเมืองที่ได้รับผลกระทบเพื่อส่งเจ้าหน้าที่ของสำนักงานเข้าให้การช่วยเหลือ |  |
| สอท./สกญ. พิจารณาให้ความช่วยเหลือ โดยอาศัยระเบียบ ก.คลัง ว่าด้วยเงินทดรองราชการ เพื่อช่วยเหลือคนไทยในต่างประเทศ  พ.ศ. 2549 ข้อ 11 (1) และแจ้งกระทรวงฯ เพื่อพิจารณางบประมาณสนับสนุน | ให้ความช่วยเหลือคนไทยที่ได้รับผลกระทบ และแจ้งกระทรวงเพื่อขอให้สนับสนุนงบประมาณ |  |
| หากจําเป็นอาจตั้งศูนย์พักพิงชั่วคราว โดยอาจเป็นที่สอท./สกญ.  วัดไทย หรือสถานที่อื่นที่เหมาะสม  (โดยปกติรัฐบาลท้องถิ่นจะขัดตั้งศูนย์ช่วยเหลือฯ อยู่แล้ว) | ประสานกับเทศบาลท้องถิ่นเพื่อให้แน่ใจว่าคนไทยได้เข้าพักพิงในศูนย์ช่วยเหลือฯ หากสถานที่จำกัด สำนักงานจะประสานสถานที่พักพิงชั่วคราวเช่นวัด หรือมูลนิธิต่าง ๆ ขอเพื่อขอพักพิงชั่วคราว |  |
| กรณีภัยพิบัติเกิดขึ้นต่างเมือง อาจใช้ประโยชน์จากกงสุลกิตติมศักดิ์ และชุมชนไทยในพื้นที่เป็นศูนย์ให้ความช่วยเหลือ และ/หรือประสานรัฐบาลท้องถิ่น เพื่อส่งเจ้าหน้าที่ไปประสานงานในพื้นที่ | หากเกินเหตุในภาคใต้ ประสานให้เจ้าหน้าที่สำนักงานแรงงาน เกาสง และเครือข่ายคนไทยในภาคใต้ให้เข้าไปในพื้นที่เพื่อประสานงานกับเจ้าหน้าที่ท้องถิ่นในเบื้องต้น |  |
| จัดทําทะเบียนคนไทยที่ประสบภัยพิบัติ/ผู้เจ็บป่วย/เสียชีวิต  พร้อมชื่อญาติที่ประเทศไทย (หากทราบ) | ให้ผู้ประสบภัยกรอกข้อมูลผ่านช่องทางออนไลน์ หรือโทรแจ้งเพื่อให้ความช่วยเหลือ และติดต่อญาติที่ไทยให้หากจำเป้น |  |
| กระทรวงฯ ส่ง จนท. กงสุล/แพทย์ สนับสนุน (หากจําเป็น) | หากสถานการณ์เกิดความรุนแรงจนบุคลากรในไต้หวันไม่สามารถรับมือได้ สำนักงานจะประสานขอรับการสนับสนุนด้านบุคลากรจากไทย ตามที่จำเป็น |  |
| หารือกระทรวงฯ ถึงความจําเป็นในการอพยพคนไทยกลับประเทศ (อาจอ้างอิงแผนอพยพฯ กรณีเกิดภัยสงคราม) | หารือกระทรวงในกรณีเกิดภัยพิบัติรุนแรง และคนไทยไม่สามารถพักพิงในพื้นที่อื่นในไต้หวันได้ และอพยพคนไทยตามแผน อพยพฯ โดยอ้างอิงจากกรณีเกิดภัยสงคราม |  |

หมายเหตุ อาจใช้แผนการเตรียมความพร้อม 4 ระดับ ของแผนช่วยเหลือ/อพยพในกรณีภัยสงครามประกอบด้วย

**แผนช่วยเหลือ/อพยพกรณีภัยโรคระบาดรุนแรง**

ปัจจัยบ่งชี้ เริ่มเกิดโรคระบาดรุนแรงในพื้นที่

ปัจจัยควบคุม รัฐบาลท้องถิ่นให้ความร่วมมือเต็มที่ อาจมีการประกาศสภาวะฉุกเฉิน

เป้าหมาย อพยพคนไทยออกนอกพื้นที่โรคระบาด ไปยังที่พักพิงชั่วคราว หรือกลับประเทศไทย

|  |  |  |
| --- | --- | --- |
| **รายการ** | **การดำเนินการ** | **หมายเหตุ** |
| สอท./สกญ. ตั้งศูนย์ประสานงานเพื่อติดต่อกับกระทรวงฯ และ รับแจ้งกับคนไทยในพื้นที่ ใช้ประโยชน์จากเครือข่ายแกนนำคนไทย | จัดตั้งศูนย์ประสานงานเพื่อติดต่อกับกระทรวงฯ และติดต่อกับเครือข่าวคนไทยในพื้นที่เพื่อประเมินสถานการณ์และความจำเป็นในการอพยพออกนอกพื้นระบาดโดยไม่เพิ่มการแพร่กระจายของเชื้อ |  |
| สํารองอุปกรณ์ป้องกันการติดเชื้อโรค อาทิ หน้ากาก ยาฆ่าเชื้อ | จัดซื้ออุปกรณ์ป้องกันเชื้อโรค หากไม่สามารถจัดหาได้เพียงพอ ให้ประสานกระทรวงฯ เพื่อขอรับการสนับสนุน |  |
| ประกาศเตือนให้คนไทยเดินทางออกนอกพื้นที่ โดยเฉพาะอย่างยิ่ง ผู้ที่สามารถเดินทางไปพํานักกับเพื่อน/ญาติต่างเมือง หรือให้เดินทางกลับประเทศไทย (ในขณะที่ทางการท้องถิ่นยังอนุญาตให้เดินทางออกนอกพื้นที่ได้) | ออกประกาศเตือนคนไทยในพื้นที่ระบาดให้เดินทางออกนอกพื้นที่ โดยมีการป้องกันควบคุมโรคตามแนวทางของไต้หวันอย่างเคร่งครัด |  |
| ประสานกับรัฐบาลท้องถิ่น เพื่อขอทราบแนวทางการช่วยเหลือผู้ประสบภัยต่างชาติ ศูนย์ป้องกันโรค และสิ่งบรรเทาทุกข์ ที่รัฐบาลท้องถิ่นจัดหาให้แก่ผู้ประสบภัย (โดยเฉพาะกรณีที่คนไทยที่อยู่อย่างผิดกฎหมาย) | ประสานกับเทศบาลเมืองที่เกิดโรคระบาด กต. และ สธ. เกี่ยวกับแนวทางการช่วยเหลือผู้ประสบภัยต่างชาติ และประชาสัมพันธ์ให้คนไทยทราบ รวมทั้งให้ความช่วยเหลือเพิ่มเติมในส่วนที่รัฐบาลท้องถิ่นไม่ครอบคลุม |  |
| หารือ สอท./สกญ. มิตรประเทศเกี่ยวกับช่วยเหลือคนชาติตน | หารือกับสำนักงานมิตรประเทศเพื่อร่วมกันผลักดันและร่วมมือในการให้ความช่วยเหลือคนชาติตน |  |
| รายงานสถานการณ์ให้กระทรวงฯ ทราบโดยเฉพาะ เมื่อมีคนไทยป่วยหรือเสียชีวิตจากโรคระบาด | รายงานสถานการณ์เบื้องต้นในไลน์กลุ่มกรมการกงสุลและ RRC MFA และส่งโทรเลขตามไป |  |
| พิจารณาความปลอดภัยและความเป็นไปได้ ที่จะส่งเจ้าหน้าที่ ไปประสานงานในพื้นที่ (กรณีอยู่ต่างเมือง) | หากมีความจำเป็น และเป็นโรคที่สามารถป้องกันได้ อาจพิจารณาส่งเจ้าหน้าที่ไปประสานงานในพื้นที่ หรือเมืองข้างเคียง |  |
| หากจําเป็นอาจตั้งศูนย์พักพิงชั่วคราวนอกพื้นที่ โดยอาจเป็น ที่ สอท./สกญ. วัดไทย หรือสถานที่อื่นที่เหมาะสม | - จัดซื้ออาหารแห้ง น้ำดื่มและยาที่จำเป็นไว้  -ประสานงานกับหน่วยงานที่เกี่ยวข้องของไต้หวันให้จัดหาที่พักพิงชั่วคราวให้ผู้ได้รับผลกระทบ  หากไม่สามารถจัดหาที่พักพิงให้ได้ทั้งหมด สำนักงานการค้าฯ จะจัดตั้งศูนย์พักพิงชั่วคราว โดยติดต่อประสานงานกับมูลนิธิต่างๆ วัดไทย และสมาคมคนไทย โดยอาจเช่าโรงแรม เกสต์เฮ้าส์ หรือพื้นที่อื่น ๆ ตามความเหมาะสม โดยยึด ความปลอดภัยเป็นหลัก  -จัดเตรียมเครื่องอุปโภคบริโภคที่จำเป็นให้เพียงพอต่อความต้องการเพื่อจัดสรรให้กับคนไทยในกรณีเกิดภาวะขาดแคลน |  |
| สอท./สกญ. พิจารณาให้ความช่วยเหลือคนไทยที่ประสบภัย  โดยอาศัยระเบียบ ก.คลัง ว่าด้วยเงินทดรองราชการ เพื่อช่วยเหลือคนไทยในต่างประเทศ พ.ศ. 2549 ข้อ 11 (1) และแจ้งกระทรวงฯ  เพื่อพิจารณางบประมาณสนับสนุน | พิจารณาให้ความช่วยเหลือคนไทย เช่นการให้ยืมเงินรัฐเพื่อเดินทางออกนอกประเทศ โดยอาศัยระเบียบกระทรวงการคลังว่าด้วยเงินทดรองราชการ เพื่อช่วยเหลือคนไทยในต่างประเทศ พ.ศ. 2549 (ข้อ 11) (1) และแจ้งกระทรวงฯ หากต้องการงบประมาณสนับสนุน |  |
| กระทรวงฯ ส่ง จนท. กงสุล/แพทย์ สนับสนุน (หากจําเป็น) | หากโรคระบาดลุกลามจนเจ้าหน้าที่ไต้หวันไม่สามารถรับมือได้ จะประสานขอบุคลากรทางการแพทย์เข้ามาช่วยเหลือ หากได้รับความยินยอมจากไต้หวัน |  |
| หารือ/เสนอกระทรวงฯ ถึงความจําเป็นในการอพยพคนไทย กลับประเทศ (อาจอ้างอิงแผนอพยพกรณีเกิดภัยสงคราม) | หารือกระทรวงในกรณีเกิดโรคระบาดรุนแรง และคนไทยไม่สามารถพักพิงในพื้นที่อื่นในไต้หวันได้ และอพยพคนไทยตามแผน อพยพฯ โดยอ้างอิงแผนอพยพกรณีเกิดภัยสงคราม |  |

หมายเหตุ อาจใช้แผนการเตรียมความพร้อม4 ระดับ ของแผนช่วยเหลือ/อพยพในกรณีภัยสงครามประกอบด้วย